
Për shpronësimin për interes publik, të pronarëve të pasurive të paluajtshme, pronë private, që preken nga ndërtimi i rrugës dhe rehabilitimi i kanalizimeve në shëtitoren “18 Shtatori” , në qytetin e Gjirokastrës

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dha marrjen në përdorim të përkohshëm të pasurisë, pronë private, për interes publik”, dhe të nenit 7 të ligjit nr.9339, datë 21.12.2004 “Për Buxhetin e Shtetit të vitit 2005”, me propozimin e Ministrit të Rregullimit të Territorit dhe të Turizmit, Këshilli i Ministrave 

Vendosi:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i rrugës dhe rehabilitimi i kanalizimeve në shëtitoren “18 Shtatori”, në qytetin e Gjirokastrës.
2. Shpronësimi të bëhet në favor të bashkisë së Gjirokastrës.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në listën që i bashkëlidhet këtij vendimi, për sipërfaqen e përgjithshme 976 (nëntëqind e shtatëdhjetë e gjashtë) m2, vlerësuar në vlerën e përgjithshme prej 10 873 539 (dhjetë milionë e tetëqind e shtatëdhjetë e tre mijë e pesëqind e tridhjet e nëntë) lekësh.
4. Ky fond të përballohet nga buxheti i vitit 2005, zëri “Investime”, miratuar për Ministrinë e Rregullimit të Territorit dhe të Turizmit.


5. Vlera e shpenzimeve procedurale të shpronësimit, në shumën prej 320 000 (treqind e njëzet mijë) lekësh, të përballohet nga bashkia e Gjirokastrës, e cila do të kryejë pagesën e pronarëve të shpronësuar.
6. Shpronësimi të fillojë dhe të mbarojë në muajin gusht 2005.
7. Ngarkohet Ministria e Rregullimit të Territorit dhe e Turizmit dhe bashkia e Gjirokastrës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

Kryeministri
Fatos Nano

Lista e pronarëve që do të shpronësohen nga ndërtimi i rrugës dhe rehabilitimi i kanalizimeve në shëtitoren “18 shtatorI” në qytetin e Gjirokastrës

1. Për truallin

	Nr.
	Emri 
	Sipërfaqja 
	Çmimi në lekë 
	Vlera në lekë

	1.
	Reiz Fiqo Ruca
	350 m2
	3500
	1 225 00.

	2.
	Reiz Fiqo Ruca
	50 m2
	3500
	175 000

	3.
	Bashkëpronarët 
Spartak Hoxha
Gjergj Hoxha
Leonard Hoxha
Etleva Hoxha
Qerim Hoxha
Sabihe Hoxha
Ylber Hoxha
Kreshnik Hoxha
Elsa Mezini
Aurel Hoxha
Nedin Hoxha
Bajram Hoxha 
Afërdita Sinani
Kastriot Hoxha
Fatmira Hoxha
Flutura Shaba
	280.9 m2
	4000
	1 123 600

	4.
	Tatjana Agim Shabani
	72 m2
	5952
	428 544

	5.
	Ibrahim Kasem Buzheri
	143.1 m2
	4000
	572 400

	6.
	Jani Ruxho
	4 m2
	3500
	14 000








2. Për objektin

	Nr.
	Emri 
	Emërtimi
	Vlera në lekë

	1. 
	Tatjana Agim Shabani
	Lokal sip 72 m2
	6 426 588

	2. 
	Ibrahim Kasem Buzheri
	Shatërvan
	807 811

	3.
	Jani Ruxho
	Lokal 4 m2
	100 596



Vlera totale e këtij shpronësimi është 10 873 539 (dhjetë milionë e tetëqind e shtatëdhjetë e tre e mijë e pesëqind e tridhjetë e nëntë) lekë.

